STGT วิ่งต่อ 3% รับโบรกฯอัพกำไรปี 63-64 พ่วงเป้าใหม่ 130 บ. อัพไซด์กระฉูด 73%
STGT วิ่งต่อ 3% รับโบรกฯอัพกำไรปี 63-64 พ่วงเป้าใหม่ 130 บ. อัพไซด์กระฉูด 73%
26 พ.ย. 2563

ผู้สื่อข่าวรายงานว่า ราคาหุ้นบริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 16.00 น. อยู่ที่ระดับ 75.25 บาท บวก 2 บาท หรือ 2.73% สูงสุดที่ระดับ 75.50 บาท ต่ำสุดที่ระดับ 73.25 บาท ด้วยมูลค่าการซื้อขาย 1.74 พันล้านบาท

ด้าน บล.เอเซีย พลัส ระบุในบทวิเคราะห์ แนะนำ “ซื้อ” ราคาเหมาะสมปี 2564 ที่ 130 บาท โดย STGT ประกาศจ่ายปันผลงวด 9 เดือนแรกของปี 63 ที่ 1.25 บาท คิดเป็นดิวิเดนยิลด์ 1.7% ขึ้น XD วันที่ 27 พ.ย. 63 โดยราคาหุ้นปัจจุบันมีค่า PER ปี 64 เพียง 4 เท่า และคาดหวังดิวิเดนท์ยิลด์ได้ถึง 9%
พร้อมกันนี้ปรับประมาณการกำไรสุทธิปี 63-64 ขึ้น 33.5% และ 88.5% จากเดิม สะท้อนการปรับเพิ่มสมมติฐานราคาขายถุงมือยางเฉลี่ยปี 63-64 ขึ้น ภายหลังปรับเพิ่มประมาณการ คาดกำไรสุทธิปี 63-64 จะเพิ่มขึ้น 1949.8% จากปีก่อน และ 91.1% จากปีก่อนคาดกำไรสุทธิงวดไตรมาส 4/63 จะเพิ่มขึ้นถึง 62% จากไตรมาสก่อน และ 38 เท่าตัว จากงวดไตรมาส 4/62
อย่างไรก็ตาม ภาพรวมธุรกิจถุงมือยางยังเติบโตโดดเด่นต่อเนื่องในงวดไตรมาส 4/63 และปี 2564 จากความต้องการใช้ถุงมือยางที่ยังสูงต่อเนื่องทั่วโลก จากการระบาดของเชื้อไวรัสโควิด-19 ขณะที่แนวโน้มราคาขายถุงมือยางเฉลี่ยในปี 2564 จะปรับสูงขึ้นจากปี 2563 ได้อย่างต่อเนื่อง